Konfirmanderne i Vadum Kirke har fået til opgave af sognepræsten at samle så mange dåseringe som muligt fra øl- og sodavandsdåser. Dåseringene bruges til proteser.

Sognepræst Jens Christian Meldgaard har givet konfirmanderne i Vadum Kirke en opgave. De skal samle dåseringe fra øl- og sodavandsdåser. - Jeg synes, at konfirmanderne skulle have en oplevelse af, at de kunne gøre en forskel, men jeg ønskede også at give dem et projekt, hvor de virkelig kunne have det sjovt, siger sognepræsten. Det er lykkedes eleverne at samle 5,14 kilo dåseringe, og de skal bruges til at fremstille proteser, som skal sendes til blandt andet Thailand.